Jack McGrath

John James "Jack" McGrath (8. lokakuuta 1919 Los Angeles, Kalifornia, Yhdysvallat – 6. marraskuuta 1955) oli yhdysvaltalainen Indianapolis 500 -kuljettaja. Hän osallistui kahdeksaan Indianapolis 500 -kilpailuun kausilla 1948–1955. Hän saavutti yhteensä yhden paalupaikan, yhden nopeimman kierroksen, kaksi palkintosijaa ja 9 MM-pistettä. Hän oli kolmas vuosien 1951 ja 1954 kilpailuissa. Hän jakoi sijoituksensa Manny Ayulon kanssa vuoden 1951 kilpailussa. Hän starttasi urallaan eturivistä kuudesti.

McGrath voitti ensimmäisen CRA-sarjan mestaruuden vuonna 1946. Hän kuoli vuonna 1955 kauden viimeisessä kilpailussa Phoenixissä Arizonassa.

Luokka:Moottoriurheilussa surmansa saaneet kuljettajat
Luokka:Yhdysvaltalaiset Formula 1 -kuljettajat
Luokka:Vuonna 1919 syntyneet
Luokka:Vuonna 1955 kuolleet